శోభారాజు
శోభారాజు 1957 నవంబర్ 30 న చిత్తూరు జిల్లా వాయల్పాడులో జన్మించింది. ఆమె తండ్రి నారాయణ రాజు ప్రభుత్వోద్యోగి. తండ్రి ద్వారా ఆధ్యాత్మిక జీవనాన్ని అలవరుచుకుంది. తల్లి రాజ్యలక్ష్మి పాటలు పాడేది. తల్లి ఆమెకు తొలి గురువు. ఆమె తాత కూడా వయొలిన్ వాయించేవాడు. ఆమె మావయ్యలకు కూడా సంగీత పరిజ్ఞానం ఉండేది. వాళ్ళు హరికథకులు కూడా. నాలుగేళ్ళ వయసునుంచే స్వంతంగా కూడా పాటలు సాధన చేయడం ప్రారంభించింది. తండ్రి చిత్తూరులో "బ్లాక్ డెవలప్మెంటు అధికారి"గా పనిచేస్తున్నపుడు డెప్యుటేషన్ మీద కొద్ది రోజులు కుటుంబంతో సహా నేపాల్లో నివాసం ఉన్నాడు. చిన్నప్పటి నుంచి కృష్ణుడి మీద భక్తి కలిగిన ఆమె ఆయన మీద నేపాలీ భాషలో తొలిపాట రాసింది.
శోభనా శర్మ
శోభనా శర్మ కొలకత్తాలో సంప్రదాయకుటుంబంలో జన్మించింది. తరువాత ఢిల్లీలో పెరిగింది. స్కూలు విద్య " లేడీ ఇర్విన్ స్కూలు "లో కొనసాగింది. తరువాత ఢిల్లీలో కెమెస్ట్రీ ఆనర్స్ పూర్తిచేసింది. ఆమెకు బి.ఎస్.సి ఫిజిక్స్ కెమెస్ట్రీ టీచరుగా పనిచేసిన డాక్ట్ర్. వి.ఎం. ఖన్నా బోధనాశైలితో శోభనా శర్మను ప్రభావితం చేసాడు. ఆయన కలిగించిన ప్రేరణతో ఆమెకు విజ్ఞాన శాస్త్రము పట్ల ఆరాధన కలిగింది.
శోభనా శర్మ తండ్రి ముంబయిలో చదువు కొనసాగించడానికి అభ్యతరం చెప్పినా ఆమెకు భర్త వైపు నుండి సంపూర్ణ సహకారం లభించింది. ఆమె భర్త గృహనిర్వహణ నుండి స్త్రీలు వెలుపలికి రావాలని వెలుపలి ప్రపంచంలో నిలబడడానికి అవసరమైన శక్తిని సంపాదించుకోవాలని ఆకాక్షించాడు. ఆమె అక్క ఆమెకు బయాలజీ మీద ఆసక్తి కలిగించి సైన్సును వృత్తిగా ఎంచుకోవడానికి 
ప్రేరణ కలిగించింది.